cyanic-selkie/wikianc huggingface dataset:
Βερνάρδος Γ΄ της Σαξονίας-Μάινινγκεν
Πηγές
Κατηγορία:Οίκος των Βέττιν
Χίλελ Σλόβακ
Ο Χίλελ Σλόβακ ‏(13 Απριλίου 1962 – 25 Ιουνίου 1988) ήταν Ισραηλινός μουσικός με καριέρα στις Ηνωμένες Πολιτείες Αμερικής. Είναι περισσότερο γνωστός ως ο πρώτος κιθαρίστας και ιδρυτικό μέλος του μουσικού συγκροτήματος του Λος Άντζελες, Red Hot Chili Peppers. Πριν από το θάνατό του από υπερβολική δόση ηρωίνης το 1988, ο Σλόβακ ηχογράφησε δύο άλμπουμ με το συγκρότημα, το Freaky Styley (1985) και το The Uplift Mofo Party Plan (1987).
Γεννημένος στη Χάιφα του Ισραήλ, η οικογένεια του Σλόβακ μετανάστευσε στις Ηνωμένες Πολιτείες όταν ο ίδιος ήταν πέντε ετών. Ο Σλόβακ συνάντησε τους μελλοντικούς του φίλους στο συγκρότημα Άντονι Κίντις, Flea και Τζακ Άιρονς ενώ παρακολουθούσε το σχολείο στο Λος Άντζελες. Μπήκε στο συγκρότημα Anthym μαζί με τον Irons ενώ παρακολουθούσε το Fairfax High School, ένα συγκρότημα στο οποίο θα έμπαινε αργότερα και ο Flea. Οι Σλόβακ, Flea, Κίντις, και Άιρονς ξεκίνησαν το συγκρότημα Red Hot Chili Peppers το 1983, που έγινε δημοφιλές στην περιοχή του Λος Άντζελες, κάνοντας διάφορες εμφανίσεις γύρω από την πόλη. Εντούτοις, ο Σλόβακ εγκατέλειψε το συγκρότημα για να αφιερωθεί στο δικό του συγκρότημα What is This?, για το οποίο είχε μια δισκογραφική συμφωνία, αφήνοντας τους Red Hot Chili Peppers να ηχογραφήσουν δικό τους άλμπουμ χωρίς αυτόν. Ξαναμπήκε στους Red Hot Chili Peppers το 1985, και ηχογράφησε τα άλμπουμ Freaky Styley και The Uplift Mofo Party Plan με το συγκρότημα.
Στην διάρκεια της καριέρας του, ο Σλόβακ ανέπτυξε μια σοβαρή εξάρτηση από την ηρωίνη. Προσπάθησε πολλές φορές να ξεφύγει από τα ναρκωτικά, αλλά τελικά υπέκυψε στην εξάρτηση, πεθαίνοντας από υπερβολική δόση στις 25 Ιουνίου 1988 σε ηλικία 26 ετών. Αντικαταστάθηκε από τον κιθαρίστα Τζον Φρουσιάντε, που είχε επηρεαστεί σε μεγάλο βαθμό από το στυλ παιξίματος του Σλόβακ. Πλειάδα τραγουδιών των Red Hot Chili Peppers έχουν γραφτεί ως αφιέρωμα προς τον Σλόβακ, περιλαμβάνοντας και το "My Lovely Man". Το 1999, ο αδερφός του δημοσίευσε ένα βιβλίο με τον τίτλο Behind the Sun: The Diary and Art of Hillel Slovak, που αναφέρεται στα ημερολόγια και τις ζωγραφιές του Σλόβακ.
Παραπομπές
Κατηγορία:Ισραηλινοί μουσικοί Κατηγορία:Εβραίοι μουσικοί Κατηγορία:Αμερικανοί μουσικοί Κατηγορία:Ροκ μουσικοί Κατηγορία:Red Hot Chili Peppers
Ιωάννης Φειζόπουλος
Ο Ιωάννης Φειζόπουλος ήταν Έλληνας αγωνιστής του 1821.
Υπηρέτησε στο στρατό και ήταν υπασπιστής του στρατηγού Λόντου, τον οποίο ακολουθούσε παντού.
Υπηρέτησε επίσης τον στρατηγό Μελετόπουλο, κατόπιν δε και τον Κολοκοτρώνη, όπου έγινε γνωστός.
Πηγές
Κατηγορία:Αγωνιστές του 1821
Βανούα Μπαλάβου
thumb|Παραλία στο Βανούα Μπαλάβου. Το Βανούα Μπαλάβου είναι το τρίτο μεγαλύτερο νησί του αρχιπελάγους Λάου των Φίτζι και το κύριο νησί του συμπλέγματος των νησιών του Βορείου Λάου.
Αυτό το κοραλλιογενές και ηφαιστειογενές νησί έχει έκταση 57 τετραγωνικά χιλιόμετρα. Το μέγιστο υψόμετρό του είναι 283 μέτρα. Το νησί χαρακτηρίζεται από απότομους γκρεμούς, με εύφορο ηφαιστειακό έδαφος. Έχει άφθονα νερά και διαθέτει θερμές πηγές. Υπάρχει ένα εκτεταμένο σύστημα υφάλων, συμπεριλαμβανομένων των μικρών νησιών της Κιλακίλα, γνωστά και ως Κόλπος των Νησιών. Το κύριο χωριό του νησιού είναι η Λομαλόμα. Το Βανούα Μπαλάβου διαθέτει αεροδιάδρομο, ταχυδρομείο στο λιμάνι της Λομαλόμα και ένα μικρό νοσοκομείο.
Εξωτερικοί σύνδεσμοι
Κατηγορία:Νησιά των Φίτζι
1437 Διομήδης
Ο Διομήδης (Diomedes) είναι ένας μεγάλος αλλά σκουρόχρωμος αστεροειδής της Τρωικής Ομάδας του Δία (ηγούμενο μέλος), με απόλυτο μέγεθος (όπως ορίζεται για το Ηλιακό Σύστημα) 8,2. Ανακαλύφθηκε το 1937 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από τον ομώνυμο ήρωα του Τρωικού πολέμου.
Φυσικά χαρακτηριστικά
Η μέση διάμετρος του Διομήδη εκτιμάται σε 164,3 χλμ.. Φαίνεται όμως (Sato et al. 2000) πως είναι ένα πολύ επίμηκες σώμα, με διαστάσεις 284×126×65 χλμ. Η μάζα του εκτιμάται σε 4,6 τετράκις εκατομμύρια τόνους για μέση πυκνότητα 2 gr/cm³. Με βάση αυτή τη μάζα, η επιτάχυνση της βαρύτητας στον ισημερινό του Διομήδη εκτιμάται σε 4,59 cm/sec² περίπου (213 φορές μικρότερη από την αντίστοιχη γήινη), ενώ η ταχύτητα διαφυγής σε 87 m/sec (313 χιλιόμετρα την ώρα). Ο φασματικός τύπος του είναι DP (κατά Tholen), ενώ το γεωμετρικό άλβεδό του είναι 0,0313. Η μέση θερμοκρασία στην επιφάνειά του εκτιμάται σε 150 περίπου βαθμούς Κελσίου υπό το μηδέν. Ο Διομήδης περιστρέφεται γύρω από τον εαυτό του μία φορά κάθε περίπου 24,5 ώρες.
Πρωτάθλημα Ελλάδας πετοσφαίρισης νεανίδων
Το Πρωτάθλημα Ελλάδας Πετοσφαίρισης Νεανίδων, διεξάγεται κάθε χρόνο από την Ελληνική Ομοσπονδία Πετοσφαίρισης. Διεξήχθη για πρώτη φορά τη σαιζόν 1983-1984 με πρωταθλητή τον Φιλαθλητικό Θεσσαλονίκης. Στην πρόσφατη διοργάνωση για το 2022, πρωταθλητής αναδείχθηκε ο Π.Α.Ο.Κ.
Εξωτερικοί σύνδεσμοι
Κατηγορία:Πετοσφαίριση στην Ελλάδα Πετοσφαίριση
Σεσσού
thumb|right|249px|Φθινοπωρινό τοπίο του Σεσού Τόγιο Ο Σεσσού Τόγιο (雪舟 等楊) ή πιο γνωστός σαν Σεσσού ή Σεσού, 1420-1506, ήταν ένας από τους πιο γνωστούς Ιάπωνες καλλιτέχνες του σουιμπόκου (ζωγραφική με μελάνι) και Ζεν βουδιστής ιερέας. Είναι γνωστός για την εξέλιξη του χαμπόκου στυλ ζωγραφικής τοπίων.
Καριέρα
Ο Σεσσού γεννήθηκε στην Μπιτσού στην επαρχία Μπιτσού (σημερινή επαρχία Οκαγιάμα). Σπούδασε Ζέν όταν ήταν νέος στο Χοφούκι-τζι στην Σότζα της Οκαγιάμα. Αργότερα μετανάστευσε στο Σοκοτζι στο Κυότο, όπου συνέχισε να σπουδάζει ζεν και έμαθε ζωγραφική από τον Σουμπούν. Ο Σεσού σπούδασε την Κίνα για δύο χρόνια από το 1467. Στη συνέχεια επέστρεψε στην Ιαπωνία, όπου δημιούργησε το δικό του εργαστήριο στην επαρχία Γιαμαγκούτσι από όπου περιόδευσε σε όλη την Ιαπωνία για να εμπνευστεί για τα έργα του. Είναι ασαφές που ακριβώς πέθανε την 8η Αυγούστου του 1506. .
Εξωτερικοί σύνδεσμοι
Κατηγορία:Ιάπωνες ζωγράφοι
Κοινότητα Μακρυλιάς
Η Κοινότητα Μακρυλιάς είναι κοινότητα του Δήμου Ιεράπετρας στην Περιφερειακή Ενότητα Λασιθίου της Κρήτης. Συστάθηκε το 1942 με το ΦΕΚ 302Α - 01/12/1942 όταν αποσπάσθηκε ο οικισμός Μακρυλιά από την κοινότητα Μεσελέρων και ορίστηκε ως έδρα της. Περιλαμβάνει μόνο την έδρα της και έχει 122 κατοίκους σύμφωνα με την απογραφή του 2011.
Εκπροσωπείται από πενταμελές Συμβούλιο με επικεφαλής την Αγλαϊα Κοντοπόδη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας: μικρογραφία|640x640px|Η κοινότητα σε σχέση με τον δήμο.
Παραπομπές
Κατηγορία:Δήμος Ιεράπετρας
Γεώργιος Ροδόπουλος (αγωνιστής)
Ο Γεώργιος Ροδόπουλος ήταν αγωνιστής του 1821.
Η καταγωγή του ήταν από το χωριό Τσετσεβά. Υπηρέτησε στον στρατό και πάντοτε υπό τις διαταγές του στρατηγού Λόντου. Έμενε πάντα στο στρατόπεδο Σελών και δεν το εγκατέλειψε ποτέ. Αναφέρεται λεπτομερώς στα απομνημονεύματα του Χρυσανθόπουλου.
Πηγές
Κατηγορία:Αγωνιστές του 1821
Αβγό
μικρογραφία|Φωλιά με αβγά Το αβγό, ή αυγό, είναι δομή που παράγουν, ως αναπαραγωγικό μέσο, τα θηλυκά άτομα ορισμένων ειδών ζώων (πτηνών, ερπετών, ψαριών και εντόμων), η οποία έχει σφαιρικό ή ωοειδές σχήμα και συνήθως περιβάλλεται από κέλυφος. Το αβγό γενικά χρησιμοποιείται για την εξωμήτρια ανάπτυξη αυτών των οργανισμών κατά τα πρώτα στάδια της ζωής τους, αν και υπάρχουν οργανισμοί, όπως η οχιά που κυοφορούν αβγά.
μικρογραφία Τα αβγά διακρίνονται σε γονιμοποιημένα, αυτά δηλαδή στα οποία υπάρχει ζυγωτό που αναπτύσσεται και στα μη γονιμοποιημένα. Τα αβγά ειδικά τα μη γονιμοποιημένα θεωρούνται κύτταρα, αφού αποτελούν ουσιαστικά ένα ωάριο. Το κολοσσιαίο σχετικά με τα υπόλοιπα κύτταρα μέγεθος οφείλεται στις θρεπτικές ουσίες που περιέχουν, οι οποίες προορίζονται για την ανατροφή των οργανισμών των γονιμοποιημένων ωαρίων. Ωστόσο, οι θρεπτικές αυτές ουσίες εξακολουθούν να υπάρχουν και στα μη γονιμοποιημένα αβγά, ώστε τα αβγά να αποτελούν τροφή μεγάλης διατροφικής αξίας και τμήμα της ανθρώπινης και όχι μόνο διατροφής.
μικρογραφία|Ανατομία του αβγού Το αβγό γονιμοποιημένο ή όχι χρησιμοποιείται στη διατροφή πολλών οργανισμών. Τα μη γονιμοποιημένα αβγά της κότας χρησιμοποιούνται από τον άνθρωπο για τροφή, ενώ τα γονιμοποιημένα για καλλιέργεια εμβολίων και φυσικά για να αναπαραχθούν οι κότες. Επίσης, το αβγό χρησιμοποιείται ως πρώτη ύλη στην παρασκευή αβγοτέμπερας.
Η ανατομία του αβγού κότας
Εσωτερικά βρίσκονται 3 κύρια μέρη: Εξωτερικά:
Το κέλυφος αποτελείται από ανθρακικό ασβέστιο, την ίδια ουσία από την οποία δομούνται τα μάρμαρα και η κιμωλία!
Διατροφική αξία του αβγού κότας
Σύνθεση του λευκώματος (ασπράδι):
Συστατικά κρόκου:
Μαγειρική
Τα συστατικά του αβγού αλλάζουν ιδιότητες μετά από ψήσιμο, τηγάνισμα ή κάποια άλλη διαδικασία. Τα αβγά των πτηνών και συνηθέστερα της κότας και της στρουθοκαμήλου, είναι το υλικό για την παρασκευή βραστού ή τηγανιτού αβγού, της ομελέτας, της μαρέγκας και της σαντιγί στη ζαχαροπλαστική, ενώ μπορεί να υπάρχει και σε φαγητά που στηρίζονται στον κιμά ή στο ζυμάρι. Το φαγώσιμο μέρος του αβγού είναι το εσωτερικό του και όχι το κέλυφος, το οποίο αποτελείται από ανθρακικό ασβέστιο η ίδια ουσία από την οποία δομούνται τα μάρμαρα και η κιμωλία.
Πάσχα
Στον ορθόδοξο χριστιανικό κόσμο υπάρχει το έθιμο το Πάσχα να βάφονται τα κόκκινα αβγά τη μεγάλη Πέμπτη, τα οποία τσουγκρίζονται μετά την Ανάσταση.
Το αβγό του Κολόμβου
Το αβγό του Κολόμβου είναι μια λογοτεχνική παράδοση και πιθανό ιστορικό γεγονός σχετικά με τη σημασία της περιόδου των μεγάλων ανακαλύψεων, με πρωταγωνιστή τον ίδιο τον Χριστόφορο Κολόμβο.
Μετά την επιστροφή του Κολόμβου από το πρώτο του ταξίδι στην Αμερική, αφού είχαν γίνει γνωστές οι ανακαλύψεις του βρέθηκε σε ένα γεύμα με μερικά άλλα σημαίνοντα πρόσωπα της εποχής. Στη συζήτηση κατά τη διάρκεια του γεύματος γινόταν λόγος για τη σημασία της ανακάλυψης του Κολόμβου και κάποιοι συνομιλητές υποβίβαζαν την ανακάλυψη με το επιχείρημα «αρκεί να σκεφτεί κανείς, για να καταλάβει ότι υπάρχει γη μετά τον ωκεανό». Τότε ο Κολόμβος έθεσε το εξής πρόβλημα: «Πώς θα στηριχθεί ένα αβγό στη μύτη του;» Κανένας από το τραπέζι δε μπορούσε να λύσει το πρόβλημα και ο Κολόμβος το στήριξε σπάζοντας τη μύτη του βραστού αβγού λέγοντας ότι «αρκεί να σκεφτεί κανείς!».
Εξωτερικοί σύνδεσμοι
Κατηγορία:Αναπαραγωγή Κατηγορία:Ζωολογία Κατηγορία:Τρόφιμα ζωικής προέλευσης Κατηγορία:Ζωικά προϊόντα
Πάρις Ρούσσος
Ο Πάρις Ρούσσος (1882-1966) υπήρξε κορυφαία προσωπικότητα του Δωδεκανησιακού Αγώνα. Φοίτησε, με τα αδέλφια του, στην Baxter School της Σμύρνης ως οικότροφος και συνέχισε στη Ροβέρτειο Σχολή της Κωνσταντινούπολης. Ο πατέρας του Ιωάννης το 1863 μεταδημότευσε από τη Λέρο στην Ερμούπολη Σύρου, όπου και μετέφερε την έδρα των ναυτιλιακών του δραστηριοτήτων, όπως συνηθιζόταν εκείνη την εποχή.
Ο Πάρις Ρούσσος συνέχισε την παράδοση της οικογένειας, ως εμποροπλοίαρχος και πλοιοκτήτης με μερίδια σε αρκετά πλοία. ΄Ηταν μέτοχος της ναυτιλιακής εταιρίας "Υιοί Ιωάννου Ρούσσου" με έδρα τον Πειραιά. Διετέλεσε και πρόξενος της Περσίας στην Αθήνα.
Το 1918 αναμείχθηκε ενεργά στον αγώνα για την απελευθέρωση της Δωδεκανήσου. Για τη δράση του αυτή είχε κηρυχθεί ανεπιθύμητος από τους Ιταλούς. Ο Διοικητής των Καραμπινιέρων αναφέρει στην Ιταλική Διοίκηση τα εξής για τον Πάρι Ρούσσο, που αποτελούν και ύψιστο τίτλο τιμής για το μεγάλο τέκνο της Λέρου: «Ο Ρούσσος, πρόσωπον πολύ μορφωμένον και οξύνουν, αρκετά άνέτου οικονομικής καταστάσεως, συγγενεύει με τον Έλληνα πρωθυπουργόν Βενιζέλον. Είναι φανατικός φιλέλλην και επίμονος προπαγανδιστής δια την Ένωσιν της Δωδεκανήσου με τη Ελλάδα. Είναι επικίνδυνος υποδαυλιστής των μαζών από τας οποίας επιτυγχάνει βοήθειαν και επιδοκιμασίας.»
Ο Πάρις Ρούσσος υπήρξε στενός φίλος και συναγωνιστής του σπουδαίου Δωδεκανήσιου, Καλύμνιου γιατρού και αγωνιστή Σκεύου Ζερβού, με τον οποίο συνεργάστηκε στενά για την προώθηση των δικαίων της Δωδεκανήσου, με απώτερο σκοπό την απελευθέρωσή τους και την ένωση με την Ελλάδα.
Το διεθνές κλίμα μετά τον Α΄ Παγκόσμιο Πόλεμο
Ας δούμε όμως, εν συντομία, ποιο ήταν το διεθνές κλίμα, μέσα στο οποίο έδρασαν οι μεγάλοι εκείνοι Δωδεκανήσιοι, για να αντιληφθούμε τη σημασία του αγώνα τους και να εκτιμήσουμε το μέγεθος της προσφοράς τους. Μετά τη λήξη του Α' Παγκοσμίου Πολέμου και αμέσως μετά την ανακωχή του Μούδρου ακολούθησε η Συνδιάσκεψη Ειρήνης των Παρισίων ή Συνδιάσκεψη Ειρήνης (1919).
Μέσα στο πλαίσιο της απόφασης του ανωτάτου συμβουλίου να διαλύσει την Οθωμανική Αυτοκρατορία, η Ελλάδα εξέφρασε προφορικά μέσω του Ελ. Βενιζέλου τις διεκδικήσεις της. Αυτές ήταν: Η Βόρεια Ήπειρος, η Θράκη (Δυτική και Ανατολική), η Δυτική Μ. Ασία, τα Δωδεκάνησα και η Κύπρος. Τα Δωδεκάνησα ήταν μία καλή διεκδίκηση, ακόμα και αν ήταν πρόωρη για την εποχή εκείνη. Στο υπόμνημα του Βενιζέλου (30-12-1918) προβλήθηκε η ελληνικότητα των νησιών της Δωδεκανήσου και οι αρχές που διακήρυξε ο Αμερικανός Πρόεδρος Ουίλσον για ελευθερία και αυτοδιάθεση των λαών, καλώντας την Ιταλία να παραδώσει τα νησιά στην Ελλάδα.
Οι ελληνικές διεκδικήσεις δεν ήταν συμμετρικές και συνεπώς δεν είχαν όλες την ορθότητα της γεωστρατηγικής. Οι αντιδράσεις και οι διαφοροποιήσεις υπήρχαν ήδη εκείνη την εποχή. Οι Η.Π.Α. δε συμφωνούσαν. Προτιμούσαν μάλιστα την παραχώρηση ενός μεγάλου τμήματος της Ανατολικής Θράκης στη Βουλγαρία για τις θυσίες της στο Βαλκανικό Πόλεμο. Η Ιταλία αρνήθηκε να συζητήσει τις ελληνικές διεκδικήσεις. Ακόμα και οι Αγγλο-Γάλλοι, που υποστήριξαν τα ελληνικά αιτήματα, διαχώρισαν τη θέση τους όσον αφορά στη Μικρά Ασία και στα Δωδεκάνησα.
Οι εκπρόσωποι των Δωδεκανησίων
Μέσα σ’ εκείνο το ιδιαίτερα φορτισμένο διεθνές κλίμα, μια δυναμική ομάδα Δωδεκανησίων πατριωτών, παράλληλα με τις επίσημες ενέργειες της ελληνικής αντιπροσωπίας, φτάνει στο Παρίσι και στο Λονδίνο. Είναι οι απεσταλμένοι της «Ενωσης Δωδεκανησίων Αθηνών» : Ο Σκεύος Ζερβός, ο Πάρις Ρούσσος, ο Μιχαήλ Βολωνάκης, ο Γεώργιος Αντωνίου, ενώ στο Προξενείο του Μάντζεστερ υπηρετούσε ο Λεριός Θεόδωρος Μοσχονάς. Η αποστολή τους ήταν, να πληροφορήσουν και ευαισθητοποιήσουν κυβερνητικούς παράγοντες και συνέδρους για τα δίκαια του Δωδεκανησιακού λαού. Για το σκοπό αυτό εργάστηκαν επίπονα το προηγούμενο διάστημα, συγγράφοντας και εκτυπώνοντας ενημερωτικά φυλλάδια, βιβλία και κάθε είδους έντυπο υλικό. Τότε, η συμβολή του Πάριδος Ρούσσου στην προώθηση του ζητήματος της Δωδεκανήσου υπήρξε μεγάλη, προσφέροντας υπέρογκα ποσά για τη συγγραφή, εκτύπωση και προώθηση διαφόρων εντύπων.
Το αρχείο του
Αντίτυπα του έντυπου αυτού υλικού αποτελούν το Αρχείο του Πάριδος Ρούσσου, που φυλάσσεται στα ΓΑΚ-Τοπικό Αρχείο Λέρου, σε δύο φακέλους. Ο 1ος φάκελος περιλαμβάνει λεύκωμα με εκατοντάδες αποκόμματα αγγλικών και γαλλικών εφημερίδων, όπου δημοσιεύονταν θέσεις και προτάσεις για το ζήτημα της Δωδεκανήσου, με σκοπό την ενημέρωση της κοινής γνώμης στη Βρετανία, στη Γαλλία και στις άλλες ευρωπαϊκές χώρες. Ο 2ος φάκελος περιλαμβάνει 5 έντυπα, τα οποία τυπώθηκαν στο Λονδίνο τις παραμονές της Συνδιάσκεψης για την Ειρήνη, με σκοπό κυρίως την πληροφόρηση και ευαισθητοποίηση των ευρωπαϊκών κυβερνήσεων, πολιτικών και διπλωματών για τα δίκαια των Δωδεκανησίων.
1. Ανάμεσα στα έντυπα αυτά, πρωτεύουσα θέση κατέχει το βιβλίο, που κυκλοφόρησε το 1918 σε τρεις γλώσσες, με τίτλο «Η ΔΩΔΕΚΑΝΗΣΟΣ» και υπότιτλο: «Η ΔΙΑ ΜΕΣΟΥ ΤΩΝ ΑΙΩΝΩΝ ΙΣΤΟΡΙΑ ΤΩΝ ΔΩΔΕΚΑΝΗΣΩΝ, ΑΙ ΥΠΗΡΕΣΙΑΙ ΤΩΝ ΠΡΟΣ ΤΗΝ ΑΝΘΡΩΠΟΤΗΤΑ ΚΑΙ ΤΑ ΔΙΚΑΙΑ ΤΩΝ -  ΜΕΤΑ ΓΕΩΓΡΑΦΙΚΟΥ ΧΑΡΤΟΥ ΚΑΙ 322 ΕΙΚΟΝΩΝ». Συγγραφέας: ο Καλύμνιος γιατρός Σκεύος Ζερβός, και μοναδικός χρηματοδότης: ο Λεριός πλοιοκτήτης Πάρις Ρούσσος, ο οποίος ανέλαβε και το κύριο βάρος των δαπανών όλων των εκδόσεων. Ο Ρούσσος δεν υπολογίζει το υψηλό κόστος για την εκτύπωση κάθε εντύπου. Το κόστος αυτής της πολυτελούς έκδοσης και των άλλων εντύπων υπολογίστηκε τότε σε 60.000 χρυσές λίρες.
Στην αφιέρωσή του, ο συγγραφέας υπογραμμίζει με τον πιο εμφαντικό τρόπο τη μεγάλη προσφορά του Πάριδος Ρούσσου: «Εις τον διακεκριμένον φίλον και μέγαν των Δωδεκανήσων ευεργέτην κ. Πάριν Ρούσσον, Αντιπρόσωπον των απανταχού Δωδεκανησίων εις το εν Παρισίοις Συνέδριον της Ειρήνης, Δι όσα υπέρ της απελευθερώσεως της πατρίδος εμόχθησεν, υπέστη και εποίησεν, Αφιερώ το έργον, ο γράψας Σκεύος Ζερβός.»'''
Η κυκλοφορία αυτού του βιβλίου έκανε μεγάλη αίσθηση τότε στην Ευρώπη. Η εφημερίδα «ΕΣΠΕΡΙΑ», της 13ης Δεκεμβρίου 1918, σημειώνει για τον Πάρι Ρούσσο και το Σκεύο Ζερβό: '«Ο κ. Πάρις Ρούσσος, εφοπλιστής, γόνος της γνωστής εκ Λέρου εγκρίτου οικογενείας, είναι είς εκ των νέων Ελλήνων πατριωτών, οι οποίοι τον πλούτον των διαθέτουν αφειδέστατα προ παντός υπέρ των εθνικών ζητημάτων…»' Η απήχηση που προκάλεσε η έκδοση του βιβλίου αυτού αποτυπώνεται σε άρθρο της ελληνόφωνης εφημερίδας των Παρισίων «ΝΕΟΣ ΚΟΣΜΟΣ», αρ. φ. 31 της 13ης Απριλίου 1919, με τίτλο: «ΟΙ ΛΟΓΟΙ ΜΑΣ». Ο αρθρογράφος, εξαίροντας τη σημασία της έκδοσης αυτής, επισημαίνει: '«Το βιβλίον το οποίον εξέδωκαν αγγλιστί οι αντιπρόσωποι των Δωδεκανησίων εν τω Συνεδρίω της Ειρήνης, κ.κ. Σκεύος Ζερβός και Πάρις Ρούσσος, δια την ιστορίαν της τελειωτικής αποκαταστάσεως της Δωδεκανήσου, αποτελεί μνημείον ευσυνειδήτου πατριωτικής εργασίας. Οι κύριοι Πάρις Ρούσσος και Σκεύος Ζερβός είναι άξιοι δια τούτο της ευγνωμοσύνης και των μελλουσών ακόμη γενεών των Πανελλήνων, διότι το βιβλίον αυτό θα δύναται πάντοτε να χρησιμεύση ως υπόδειγμα τελεσφόρου δράσεως εθνικής…...Η νεωτέρα τακτική της πειθούς ανεγνώρισε τόσον εν Ευρώπη, όσον και εν Αμερική, την αισθητικήν επιρροήν της εικόνος. Ο Ρούσσος και ο Ζερβός ήρθησαν εις το ύψος της ευρωπαϊκής αντιλήψεως και παρουσίασαν προ του βρετανικού κοινού ένα βιβλίο της Δωδεκανήσου κινηματογραφικόν και μάλιστα με μέθοδον επαγωγόν. Έτσι, ένας που ξεφυλλίζει το βιβλίον των εθναποστόλων τούτων, βλέπει ως εν οράματι μαγικώ τα Δωδεκάνησα, από της κλασικής εποχής μέχρι των ημερών μας…………. Όλα τα υπομνήματα, τα συλλαλητήρια, αι διαδηλώσεις και αι ζητοκραυγαί δεν αξίζουν από κοινού την έκδοσιν ενός τοιούτου βιβλίου δια το οποίον εδαπανήθη χρήμα και εγένετο μία εργασία, την οποίαν ημείς οι οποίοι γνωρίζομεν από εκδόσεις, την θεωρούμεν ανωτέραν από όλας όσας εγένοντο από τους λοιπούς αλυτρώτους. 'Οι Δωδεκανήσιοι αποδεικνύονται ούτω, χάρις εις τον Ρούσσον και τον Ζεβόν, ότι κατανοούν το πνεύμα της εποχής και την αντίληψιν των Ευρωπαίων καλλίτερον από τα διαφόρους πατριωτικάς επιτροπάς, αι οποίαι με το να κάθονται εις τα μεγάλα ξενοδοχεία των Παρισίων νομίζουν ότι επετλέσθη ο εθνικός αυτών προορισμός…….. 'Πράγματι, το βιβλίον τούτο είναι περισσότερον από υπόμνημα, περισσότερον πό ταξείδιον, περισσότερον από ένα διπλωματικόν καυγάν ή από μίαν στρατιωτικήν μάχην. Το βιβλίον τούτο είναι ένα έργον εθνικόν, τέλειον και σκόπιμον.»'
Τα γεγονότα που ακολούθησαν, δικαίωσαν τους αγώνες των μεγάλων εκείνων Δωδεκανησίων αγωνιστών: Δύο μήνες μετά τη λήξη της Συνδιάσκεψης, στις 16 Ιουλίου 1919, υπογράφηκε στο Παρίσι η Συμφωνία Tittoni-Βενιζέλου, που ικανοποιούσε σε μεγάλο βαθμό τα δωδεκανησιακά αιτήματα. Η Ιταλία, με βάση την παραπάνω συμφωνία, παραχωρούσε στην Ελλάδα τη Δωδεκάνησο, εκτός της Ρόδου, που θα παρέμενε για 5 χρόνια ακόμα υπό ιταλική κυριαρχία, μέχρι να αποφασίσουν, με δημοψήφισμα, οι κάτοικοί της. Όπως φαίνεται, όλα εξελίσσονταν τότε ευνοϊκά για τους Δωδεκανήσιους. Όμως, αμέσως μετά τη Μικρασιατική Καταστροφή, στις 8 Σεπτεμβρίου 1922, η Ιταλία, επωφελούμενη από την αρνητική εξέλιξη των γεγονότων για την Ελλάδα, κηρύσσει έκπτωτες τις ειδικές συμφωνίες με την Ελλάδα για τα Δωδεκάνησα. Η καταστροφή του ελληνικού στρατού στη Μικρά Ασία δεν είχε σαν συνέπεια μόνον την απώλεια της Ιωνίας και της Ανατολικής Θράκης αλλά και τον ενταφιασμό του Δωδεκανησιακού Ζητήματος. Στα χρόνια που ακολούθησαν, όπως είναι γνωστό, η Ιταλία παγίωσε τη θέση της στη Δωδεκάνησο και έθεσε σε εφαρμογή το σχέδιο ιταλοποίησης των νησιών, για να φθάσει στην αποκορύφωσή της, όταν αναλαμβάνει τη διοίκηση ο De Vecchi. Οι Δωδεκανήσιοι έπρεπε να συνεχίσουν τους αγώνες τους δυο δεκαετίες ακόμα, ώστε μέσα από τις φωτιές του Β΄ Παγκοσμίου Πολέμου, να έρθει η δικαίωση και η ένωση με τη μητέρα Ελλάδα. Η τύχη της Δωδεκανήσου κρίθηκε τελικά στη συνεδρίαση των Υπουργών Εξωτερικών που προετοίμαζε τη Διάσκεψη Ειρήνης των Παρισίων. Η δήλωση έγινε στις 27 Ιουνίου 1946 από τον Υπουργό Εξωτερικών Βιατσεσλάβ Σκριάμπιν, γνωστότερο ως Μολότωφ, με μοναδικό όρο την αποστρατιωτικοποίηση των νησιών. Έτσι, προτού καν συνέλθει η Διάσκεψη Ειρήνης, το θέμα των Δωδεκανήσων είχε λάβει ευνοϊκή τροπή για τη χώρα μας. Η τελετή παράδοσης των Δωδεκανήσων στην Ελλάδα από τις βρετανικές αρχές έγινε στις 31 Μαρτίου 1947 στη Ρόδο, μέσα σε πανηγυρική ατμόσφαιρα. Πρώτος διοικητής των Δωδεκανήσων ανέλαβε ο αντιναύαρχος Περικλής Ιωαννίδης, με πολιτικό σύμβουλο τον πανεπιστημιακό και δικαστικό Μιχαήλ Στασινόπουλο, μετέπειτα πρόεδρο της Ελληνικής Δημοκρατίας. Η επίσημη τελετή της ενσωμάτωσης έγινε στις 7 Μαρτίου 1948 και το 1955 τα Δωδεκάνησα έγιναν νομός με πρωτεύουσα τη Ρόδο. Ο Πάρις Ρούσσος, για την εθνική του προσφορά, τιμήθηκε από την Ελληνική Πολιτεία με τα παράσημα:
Ο Πάρις Ρούσσος Δήμαρχος Λέρου
Μετά το 1950, ο Πάρις Ρούσσος χρημάτισε Δήμαρχος Λέρου, σε μια περίοδο, όπου στο νησί υπήρχαν μόνον ερείπια και τεράστια κοινωνικά προβλήματα. Όμως, στο βάθος της ψυχής του ο Μεγάλος Λεριός ήταν ευτυχισμένος, γιατί αξιώθηκε να ζήσει την Απελευθέρωση και σαν δραστήριος επιχειρηματίας ήξερε πολύ καλά, ότι με επίπονη εργασία και ζήλο ήταν δυνατόν να ξεπεραστούν οι δυσκολίες και τα προβλήματα για να ξημερώσουν στη Λέρο, καθώς και στα υπόλοιπα Δωδεκάνησα, καλύτερες μέρες.
Εξωτερικοί σύνδεσμοι
• ΓΕΝΙΚΑ ΑΡΧΕΙΑ του ΚΡΑΤΟΥΣ - Τοπικό αρχείο Λέρου
Βιβλιογραφία
•Ήσυχος, Μανόλης Α (1988). Το Πανόραμα της Λέρου
•Τζελίνα Χαρλαύτη, Μάνος Χαριτάτος, Ελένη Μπενέκη (2002). Πλωτώ, Έλληνες καραβοκύρηδες και εφοπλιστές από τα τέλη του 18ου αιώνα έως τον Β' Παγκόσμιο πόλεμο. Ελληνικό Λογοτεχνικό και Ιστορικό Αρχείο (Ε.Λ.Ι.Α.). σελ. 366,367. ISBN 9602011610, ISBN 139789602011614
Κατηγορία:Έλληνες εφοπλιστές Κατηγορία:Έλληνες διπλωμάτες Κατηγορία:Ελληνικός πολεμικός σταυρός Κατηγορία:Τάγμα του Γεωργίου Α΄
Ερνέστος της Σαξονίας-Μάινινγκεν
Ο Ερνέστος, γερμ. Ernst (27 Σεπτεμβρίου 1859 - 29 Δεκεμβρίου 1941) από τον Οίκο των Βέττιν ήταν πρίγκιπας και τιτουλάριος δούκας της Σαξονίας-Μάινινγκεν.
Βιογραφία
Ήταν ο δευτερότοκος γιος του Γεωργίου Β΄ δούκα της Σαξονίας-Μάινινγκεν και της Φεοντόρας, κόρης του Ερνέστου Α΄ πρίγκιπα του Χόενλοε-Λάνγκενμπουργκ.
Το 1941 απεβίωσε στο κάστρο Άλτενσταϊν, στο Άιζεναχ της Θουριγγίας σε ηλικία 82 ετών. Επειδή έκανε μοργανατικό γάμο, δεν τον διαδέχθηκε ο γιος του, αλλά ο ανιψιός του Γεώργιος Γ΄.
Οικογένεια
Νυμφεύτηκε το 1892 την Αικατερίνη Γιένσεν, κόρη του ποιητή Βίλχελμ Γιένσεν. Ο γάμος ήταν μοργανατικός και δόθηκε στην σύζυγό του και στους απογόνους τους ο τίτλος του βαρόνου/βαρόνης φον Ζάαλφελντ. Είχαν τέκνα:
Οι τρεις τελευταίοι γιοί του Ερνέστου έχουν απογόνους.
Πηγές
Κατηγορία:Οίκος των Βέττιν
Λακέμπα
Η Λακέμπα είναι νησί του αρχιπελάγους Λάου των Φίτζι. Η επαρχιακή πρωτεύουσα της επαρχίας Λάου βρίσκεται στο νησί. Το νησί είναι το δέκατο μεγαλύτερο στα Φίτζι, με έκταση 59,5 τετραγωνικά χιλιόμετρα. Είναι νησί εύφορο και με άφθονα νερά και περιβάλλεται από δρόμο 29 χιλιομέτρων. Έχει πληθυσμό περίπου 2.100 κατοίκους σε οκτώ χωριά, το σημαντικότερο από τα οποία είναι η πρωτεύουσα Τούμπου που βρίσκεται στα νότια του νησιού.
Γεωγραφία
Η Λακέμπα έχει ακανόνιστο οβάλ σχήμα και έχει μήκος περίπου 9 χιλιόμετρα και πλάτος 8 χιλιόμετρα, ενώ οριοθετείται από μια συνολική ακτογραμμή 32 χιλιομέτρων. Το νησί, το οποίο έχει μέγιστο υψόμετρο 219 μέτρα, έχει πυρήνα ανδεσιτικού ηφαιστειακού βράχου της Μειόκαινου εποχής, με κοραλλιογενή βράχο γύρω του. Γυμνά ασβεστολιθικά πετρώματα, σχηματίζουν καρστ και, ιδιαίτερα στις βόρειες και βορειοδυτικές ακτές, γκρεμούς ύψους έως 76 μέτρα. Η συνολική έκταση που καταλαμβάνεται από τον γυμνό ασβεστόλιθο είναι περίπου το 4% της συνολικής επιφάνειας της Λακέμπα. Ένα πρόγραμμα αναδάσωσης έχει αναλάβει τη δεντροφύτευση των λόφων της Λακέμπα (οι οποίοι στο παρελθόν είχαν αποψιλωθεί) με πεύκα της Καραϊβικής (Pinus caribea).
Το κλίμα της Λακέμπα είναι γενικά υγρό, με πιο υγρό καλοκαίρι και ξηρότερο χειμώνα. Η μέση ετήσια βροχόπτωση είναι περίπου πάνω από 2.000 χιλιοστά όπως μετριέται στο Τούμπου, αλλά η μέση μηνιαία βροχόπτωση τους χειμερινούς μήνες, Ιούνιο, Ιούλιο και Αύγουστο, είναι μόνο περίπου 80 χιλιοστά, και μπορεί να υπάρχουν μεγάλες διαφορές στις βροχοπτώσεις μεταξύ ετών.
Το χωριό Νασακαλάου φημίζεται για τα σπήλαια του, το πιο διάσημο είναι το σπήλαιο Όσο Ναμπουκέτε, επίσης γνωστό ως σπήλαιο των εγκύων γυναικών. Σύμφωνα με τον μύθο, μια γυναίκα που προσπαθεί να κρύψει την εγκυμοσύνη της δεν θα μπορεί να βγει από το στόμα του σπηλαίου. Παραδίπλα είναι το σπήλαιο Κάρα Μπούλου, που κάποτε χρησίμευε ως φυλακή σε περιόδους φυλετικών πολέμων. Ένα τρίτο σπήλαιο, το Κόρο νι Βόνο, κάποτε χρησιμοποιήθηκε ως τόπος εξορίας για ασθενείς με φυματίωση, οι οποίοι αφέθηκαν εκεί να πεθάνουν. Άλλα αξιοσημείωτα σπηήλαια είναι το σπήλαιο Τούμπου, που ενδιαφέρει τους γεωλόγους και το Κάρα νι Πούκα, όπου έχουν βρεθεί πολλά υπολείμματα εξαφανισμένων πουλιών.
Αρφαξάδ
Ο Αρφαξάδ, ήταν πρόσωπο της Βίβλου, τρίτος από τους πέντε γιους του Σημ μεγαλύτερου γιου του Νώε γενάρχη όλων των Σημιτικών φυλών, αδελφός του Ελάμ, του Ασσούρ, του Αράμ και του Λούδ. Σύμφωνα με την Γένεση 11:10 γεννήθηκε δύο χρόνια μετά τον κατακλυσμό. Ο Αρφαξάδ θεωρείται γενάρχης των Χαλδαίων σύμφωνα με τον Ιουδαίο ιστορικό του 1ου μ.χ. αιώνα Φλάβιο Ιώσηπο. Ένας απόγονος του, ο Ούρα ίδρυσε την Ουρ της Χαλδαίας γι’αυτό είναι ο άμεσος πρόγονος του Αβραάμ και του ίδιου του Ιησού Χριστού. Ο Ιώσηπος συνταύτισε την Ουρ με τους Χαλδαίους λόγω της γεωγραφικής θέσης της Σουμεριακής πόλης Ουρ στην περιοχή της κοιτίδας των Χαλδαίων, το όνομα του ταυτίστηκε με την Βαβυλώνα την πόλη στην οποία κυριάρχησε η Σημιτική φυλή των Χαλδαίων. Δεν είχε υπόψη του την πραγματική Ουρ των Σουμερίων, η οποία ανακαλύφθηκε στις αρχές του 20ου αιώνα από τον διάσημο αρχαιολόγο Λεονάρντ Γούλει/Leonard Wooley.
Πηγές
Κατηγορία:Πρόσωπα της Παλαιάς Διαθήκης Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη
Χοσέ Κούρα
Ο Χοσέ Κούρα (José Cura, Ροσάριο, 5 Δεκεμβρίου 1962) είναι διάσημος Αργεντινός τενόρος της όπερας, γνωστός ως ένας από τους σύγχρονους τραγουδιστές όπερας με μεγάλη απήχηση στο κοινό. Έχει ερμηνεύσει απαιτητικούς ρόλους όπως τον Οθέλλο (Otello) του Βέρντι και τον Σαμψών (Samson et Dalila) του Saint-Saëns. Μπορεί να ερμηνεύσει και ρόλους βαρύτονου χάρη στα εκτεταμένα χαμηλά μέρη της φωνητικής του κλίμακας.
Βιογραφία
Ο Χοσέ Κούρα ήταν ο πρώτος καλλιτέχνης που τραγούδησε και ταυτόχρονα διηύθυνε την ορχήστρα (τόσο σε κοντσέρτα όσο και σε ηχογραφήσεις) και ο πρώτος που συνδύασε τραγούδι με συμφωνικά έργα σε κονσέρτο με σχήμα ‘μισό-μισό’. Το Φεβρουάριο του 2003, πρώτα διηύθυνε την Καβαλλερία Ρουστικάνα του Πιέτρο Μασκάνι και μετά από ένα διάλειμμα ανέβηκε στη σκηνή για να τραγουδήσει το ρόλο του Canio στους Παλιάτσους του Ρουγκέρο Λεονκαβάλλο στην Όπερα του Αμβούργου.
Ο Κούρα έχει εμφανισθεί σε πολυάριθμες τηλεοπτικές παραγωγές όπερας καθώς και σε συναυλιακές παραγωγές σε ολόκληρο τον κόσμο. Έχει τραγουδήσει σε φημισμένα θέατρα του κόσμου, στα οποία περιλαμβάνονται η Μετροπόλιταν Όπερα της Νέας Υόρκης, η Βασιλική Όπερα του Λονδίνου, η Κρατική όπερα της Βιέννης, το Θέατρο Liceu της Βαρκελώνης, η Όπερα της Ζυρίχης και η Σκάλα του Μιλάνου.
Είναι παράλληλα συνθέτης, διευθυντής ορχήστρας και κιθαριστής, ενώ έχει ασχοληθεί επίσης με τη σκηνογραφία και τη σκηνοθεσία.
Εκτός της πλούσιας δισκογραφίας του με κλασική μουσική, ιδιαίτερη επιτυχία έχουν και οι δισκογραφικές συνεργασίες του - σε τραγουδιστικά ντουέτα σύγχρονης μουσικής - με κορυφαίες σοπράνο της εποχής μας, όπως η Βρετανίδα Σάρα Μπράιτμαν (π.χ. Just show me how to love you, Τhere for me) και η Πολωνή Εύα Μαλάς-Γκοντλέβσκα (π,χ, Song of love, EmOcean κά.).
Έχει τιμηθεί με σειρά διακρίσεων και βραβείων σε όλο τον κόσμο. Μεταξύ αυτών και με το 1ο βραβείο Operalia του Διεθνούς Διαγωνισμού Τραγουδιστών Όπερας “Πλάθιδο Ντομίγκο” το 1994.
Το 2007 ο Χοσέ Κούρα διορίστηκε επισκέπτης καθηγητής της Βασιλικής Μουσικής Ακαδημίας του Λονδίνου.
Εξωτερικοί σύνδεσμοι
Κατηγορία:Αργεντινοί τραγουδιστές όπερας Κατηγορία:Ισπανοί τραγουδιστές όπερας Κουρα Κατηγορία:Αργεντινοί διευθυντές ορχήστρας Κατηγορία:Ισπανοί διευθυντές ορχήστρας Κατηγορία:Αργεντινοί φωτογράφοι Κατηγορία:Ισπανοί φωτογράφοι Κατηγορία:Αργεντινοί σκηνοθέτες όπερας Κατηγορία:Ισπανοί σκηνοθέτες όπερας
Ερμαία
Τα Ερμαία ή Έρμαια ήταν αρχαία ελληνική γιορτή. Με τον ίδιο όρος αναφέρονται:
Patron Tequila
Το "Patron Tequila" είναι ένα τραγούδι από τις Paradiso Girls, προορισμένο να εμφανιστεί στο ντεμπούτο τους ακυκλοφόρητο στούντιο άλμπουμ, Crazy Horse. Το τραγούδι κυκλοφόρησε ως το πρώτο σινγκλ του άλμπουμ στις Ηνωμένες Πολιτείες στις 14 Απριλίου του 2009. Οι Paradiso Girls έχουν κυκλοφορήσει το The Remixes και το The Remixes Part 2 για να προωθήσουν το τραγούδι.
Υπόβαθρο και ιστορικό
Το τραγούδι συντάχθηκε και παράχθηκε από την Keri Hilson, τον Lil Jon και τον T-Pain για το ντεμπούτο στούντιο άλμπουμ In a Perfect World... της Hilson, ωστόσο, την τελευταία στιγμή πριν το άλμπουμ της παραδώσει ημερομηνία, το τραγούδι δόθηκε στα Paradiso Girls. Το γκρουπ ηχογράφησε το τραγούδι και έκανε αρκετές αλλαγές. Ο στίχος του Lil Jon παραλήφθηκε ενώ ο T-Pain αντικαταστάθηκε με την γυναίκα ράπερ από τις Η.Π.Α. Eve.
Το τραγούδι κυκλοφόρησε στις Η.Π.Α. στις 14 Απριλίου του 2009 ως CD Single και ψηφιακή λήψη, μαζί με μια κυκλοφορία στον Καναδά. Τα κορίτσια θα προωθούν το τραγούδι όλο τον Οκτώβριο του 2009 στον Καναδά.
Βίντεο κλιπ
Το βίντεο κλιπ, που σκηνοθετήθηκε από τον Ray Kay, γυρίστηκε κατά τη διάρκεια μιας τριήμερης διαδικασίας το Μάιο του 2009. Ανοίγει με ένα άντρα να αγοράζει ακουστικά μάρκας Beats by Dr. Dre από ένα κατάστημα Best Buy αφού άκουσε το ρυθμό του Patron Tequila μέσω αυτών. Κάθε μέλος τη μπάντας εμφανίζεται σε μια διαφορετική τοποθεσία, φλερτάροντας με έναν άνδρα: η Aria σε ένα λεωφορείο, η Chelsea να γεμίζει το αυτοκίνητό της με βενζίνη, η Kelly στο μαγαζί του βενζινάδικου, η Lauren να πληρώνει στο ταμείο και η Shar να κάθεται στη στάση του λεωφορείου. Τα κορίτσια είναι επίσης στο κλαμπ όπου η Eve ραπάρει μαζί με τον Lil Jon. Επίσης χορεύουν μπροστά από ένα λευκό φόντο. Τα κλιπ διασπείρονται από τον άνδρα που ονειρεύεται ότι τα κορίτσια είναι στο κλαμπ αλλά έρχεται πίσω στην πραγματικότητα κάθε τόσο. Το βίντεο έκανε πρεμιέρα στο Yahoo στις 15 Ιουνίου του 2009.
Υπάρχει μια εναλλακτική μορφή του βίντεο με νέες σκηνές και τους αλογόκριτους στίχους του τραγουδιού.
Παραπομπές
Κατηγορία:Τραγούδια του Lil Jon Κατηγορία:Singles του 2009 Κατηγορία:Τραγούδια του 2008 Κατηγορία:Singles της Interscope Records Κατηγορία:Singles (ντεμπούτο) Κατηγορία:Τραγούδια με θέμα το αλκοόλ
Breaking the Girl
Το Breaking the Girl είναι το τρίτο κομμάτι και το τέταρτο single από το πέμπτο άλμπουμ των Red Hot Chili Peppers, Blood Sugar Sex Magik. Αναφέρεται στη θυελλώδη σχέση του τραγουδιστή Anthony Kiedis με την Κάρμεν Χοκ. Ερμηνεύτηκε ελάχιστες φορές στην Blood Sugar Sex Magik Tour, επέστρεψε το 2000 και ερμηνεύτηκε ξανά το 2003. Επέστρεψε στην setlist του συγκροτήματος για μερικές εμφανίσεις στο πλαίσιο της I'm with you Tour. Το βίντεο κλιπ είναι από τα δύο βίντεο κλιπ που εμφανίζεται ο κιθαρίστας Arik Marshall αντί του Τζον Φρουσιάντε που είχε πρόσφατα αποχωρήσει. Το άλλο είναι το If You Have to Ask. Εμφανίζονται επίσης οι Ρίβερ Φίνιξ και Patricia Velásquez. Το βίντεο κλιπ σκηνοθετήθηκε από τον Stéphane Sednaoui, σκηνοθέτη των Give it Away, Scar Tissue και Around the World.
Τραγούδια
CD single (1992)
CD single version 2 (1992)
7" single (1992)
12" single (1992)
Κασέτα (1992)
Κοινότητα Μαλών
Η Κοινότητα Μαλών είναι κοινότητα του Δήμου Ιεράπετρας στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα τον οικισμό Μάλλαις, όπως ήταν γραμμένες οι Μάλες μέχρι το 1940. Εκτός από την έδρα της, η κοινότητα περιλαμβάνει και την Μονή Παναγίας Εξακούστης. Η απογραφή του 2011 αναφέρει:
Συνολικά η κοινότητα έχει 302 κατοίκους και εκπροσωπείται από πενταμελές Συμβούλιο με επικεφαλής την Πρόεδρο κα. Μαρία Βολυράκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροι της κοινότητας: μικρογραφία|600x600εσ|Η κοινότητα σε σχέση με τον δήμο.
Παραπομπές
Κατηγορία:Δήμος Ιεράπετρας
Σύνθεση Ελληνικού Στρατού Ξηράς
Ο Ελληνικός Στρατός διοικείται από το Γενικό Επιτελείο Στρατού (ΓΕΣ) που εποπτεύει τέσσερις μεγάλους σχηματισμούς, έναν επιπέδου στρατιάς, δύο επιπέδου σώματος στρατού, όπως και έναν επιπέδου μεραρχίας.
Σχηματισμοί
Η δομή διοίκησης του Ελληνικού Στρατού υπό το ΓΕΣ είναι η εξής:
Πρώην σχηματισμοί
Μείζονες σχηματισμοί του Ελληνικού Στρατού που έχουν καταργηθεί είναι οι εξής:
Ανώτατη Στρατιωτική Διοίκηση Εσωτερικού Νήσων (ΑΣΔΕΝ)
- Τον Λόχο Στρατηγείου (ΛΣ/ΑΣΔΕΝ)
- Διοίκηση Μηχανικού της Α.Σ.Δ.Ε.Ν. (ΔΜΧ/ΑΣΔΕΝ)
- Το 471ο Τάγμα Ηλεκτρονικού Πολέμου (471 ΤΗΠ)
- Το 472ο Τάγμα Επικοινωνιών Επιτήρησης (472 ΤΕΕΠ)
- Το 482ο Τάγμα Διαβιβάσεων (482 ΤΔΒ)
5η Αερομεταφερομενη Ταξιαρχια Πεζικού (Κρήτης)
Η 5η Αερομεταφερομενη Ταξιαρχια έχει έδρα τα Χανιά και περιλαμβάνει:
- Τον Λόχο Στρατηγείου (ΛΣ/5 ΤΑΞΠΖ)
- Τον 5ο Λόχο Διαβιβάσεων (5 ΛΔΒ)
- Το 545 Α/Μ Τάγμα Πεζικου (545 Α/Μ ΤΠ)
- Το 546 Α/Μ Τάγμα Πεζικου (546 Α/Μ ΤΠ)
- Το 547ο Α/Μ Τάγμα Πεζικού (547 Α/Μ ΤΠ)
- Το 548ο Α/Μ Τάγμα Πεζικού (548 Α/Μ ΤΠ)
- Σχολή Εφεδρων Αξιωματικών Πεζικού (ΣΕΑΠ)
- ΤΕ Αγ. Νικολάου
Πανελλήνιο πρωτάθλημα ανώμαλου δρόμου ανδρών 1984
Το Πανελλήνιο πρωτάθλημα ανώμαλου δρόμου ανδρών 1984 διεξήχθη στις 26 Φεβρουαρίου στα Τρίκαλα. Πρωταθλητής αναδείχθηκε ο Ανδριόπουλος του Α.Π.Σ. Πάτραι (απόσταση 12.000μ.), ενώ πρωταθλητής σύλλογος αναδείχθηκε ο Ολυμπιακός Σ.Φ.Π..
Σύνθεση Ελληνικού Στρατού Ξηράς
5η Αερομεταφερομενη Ταξιαρχια Πεζικού (Κρήτης)
- ΤΕ Ηρακλείου
Πανελλήνιο πρωτάθλημα ανώμαλου δρόμου ανδρών 1984
Πηγές
Ανδρων Κατηγορία:Στίβος το 1984 Κατηγορία:Τρίκαλα
Σύνθεση Ελληνικού Στρατού Ξηράς
5η Αερομεταφερομενη Ταξιαρχια Πεζικού (Κρήτης)
- ΤΕ Ρεθύμνου
- 699 Π.Α.Π.
79η Ανώτερη Διοίκηση Ταγμάτων Εθνοφυλακής
Η 79η Ανώτερη Διοίκηση Ταγμάτων Εθνοφυλακής (79η ΑΔΤΕ) έχει έδρα τη Σάμο και περιλαμβάνει:
- Τον Λόχο Στρατηγείου της 79ης Ανώτερης Διοίκησης Ταγμάτων Εθνοφυλακής (ΛΣΤ/79 ΑΔΤΕ)
- Τον 79ο Λόχο Διαβιβάσεων Εθνοφυλακής (79 ΛΔΒΕΘ)
- Το 79ο Τάγμα Μηχανικού Εθνοφυλακής (79 ΤΜΧΕΘ)
- Τον 79ο Λόχο Αντιαρματικών Εθνοφυλακής (79 ΛΑΤΕΘ)
- Την 79η Επιλαρχία Αρμάτων Εθνοφυλακής (79 ΕΑΡΜΕΘ)
- Το 79ο Τάγμα Πυροβολικού Εθνοφυλακής (79 ΤΕ)
- Το 164 Τάγμα Πυροβολικού Εθνοφυλακής (164 ΤΕ)
- Την 79η Μοίρα Α/Α Πυροβολικού Εθνοφυλακής (79 ΜΕΘ)
- Το 100ο ΛΜΕΘ
- Το 649ο Τάγμα Εθνοφυλακής (649 ΤΕ)
- Το 239ο Μηχανοκίνητο Τάγμα Εθνοφυλακής (239 Μ/Κ ΤΕ)
- Το 298ο Μηχανοκίνητο Τάγμα Εθνοφυλακής (298 Μ/Κ ΤΕ)
- Το 79ο Τάγμα Υγειονομικού Εθνοφυλακής (79 ΤΥΕΘ)
- Το 79ο Τάγμα Υποστήριξης Εθνοφυλακής (79 ΤΥΠΕΘ)
- ΤΕ Αγ. Κηρύκου
- ΤΕ Σάμου
80η Ανώτερη Διοίκηση Ταγμάτων Εθνοφυλακής
- Τον Λόχο Στρατηγείου της 80ης Ανώτερης Διοίκησης Ταγμάτων Εθνοφυλακής (ΛΣΤ/80 ΑΔΤΕ)
- Το 80ο Λόχο Διαβιβάσεων Εθνοφυλακής (80 ΛΔΒΕΘ)
- Το 80ο Τάγμα Μηχανικού Εθνοφυλακής (80 ΤΜΧΕΘ)
- Το 80ο Λόχο Αντιαρματικών Εθνοφυλακής (80 ΛΑΤΕΘ)
- Την 80η Επιλαρχία Αρμάτων Εθνοφυλακής (80 ΕΑΡΜΕΘ)
- Την 80η Επιλαρχία Αναγνώρισης Εθνοφυλακής(80 ΕΑΝΕΘ), Αντιμάχεια
- Το 80ο ΤΕ Πυροβολικού Εθνοφυλακής (80 ΤΕ)
- Το 148ο ΤΕ Πυροβολικού Εθνοφυλακής (148 ΤΕ)
- Τη 109 ΛΜΕΘ Πυροβολικού Εθνοφυλακής (109 ΛΜΕΘ)
- Τη 112 ΛΜΕΘ Πυροβολικού Εθνοφυλακής (109 ΛΜΕΘ)
- Τη 80η Μοίρα Ελαφρού Αντιαεροπορικού Πυροβολικού Εθνοφυλακής(80 ΜΕθ)
- Το 282ο Μηχανοκίνητο Τάγμα Εθνοφυλακής (282 Μ/Κ ΤΕ)
- Το 543ο Μηχανοκίνητο Τάγμα Εθνοφυλακής (543 Μ/Κ ΤΕ)
- Το 80ο Τάγμα Υγειονομικού Εθνοφυλακής (80 ΤΥΕΘ)
- Το 5/42 Σύνταγμα Ευζώνων, με έδρα την Κάλυμνο
- Τη ΔΑΝ Νισύρου
- ΤΕ Κω
88η Στρατιωτική Διοίκηση
Η 88η Στρατιωτική Διοίκηση (88η ΣΔΙ) έχει έδρα τη Μύρινα της Λήμνου αποτελείται από:
- Τον 88ο Λόχο Διαβιβάσεων (88 ΛΔΒ)
- Το 88ο Τάγμα Μηχανικού (88 ΤΜΧ)
- Τον 88ο Λόχο Αντιαρματικών (88 ΛΑΤ)
- Την 88η Επιλαρχία Μέσων Αρμάτων (88 ΕΜΑ)
- Το 285ο Μηχανοκίνητο Τάγμα Πεζικού (285 Μ/Κ ΤΠ)
- Το 290ο Μηχανοκίνητο Τάγμα Πεζικού (290 Μ/Κ ΤΠ)
- Το 224ο Τάγμα Πεζικού (224 ΤΠ)
- Την 88η Μοίρα Βαρέως Πυροβολικού-ΠΕΠ (88 Α/Κ ΜΒΠ-ΠΕΠ)
- Την 101η Μοίρα Α/Κ Πυροβολικού (101 Α/Κ ΜΜΠ)
- Την 88η Μοίρα Αντιαεροπορικού Πυροβολικού (88 ΜΑ/ΑΠ)
- Το 88ο Τάγμα Υγειονομικού (88 ΤΥΓ)
- Το 88ο Τάγμα Υποστήριξης (88 ΤΥΠ)
- Τη ΔΑΝ Αγ Ευστρατίου
95η Ανώτερη Διοίκηση Ταγμάτων Εθνοφυλακής
Η 95η Ανώτερη Διοίκηση Ταγμάτων Εθνοφυλακής (95η ΑΔΤΕ) έχει έδρα τη Ρόδο και περιλαμβάνει:
- Τον Λόχο Στρατηγείου της 95ης Ανώτερης Διοίκησης Ταγμάτων Εθνοφυλακής (ΛΣΤ/95 ΑΔΤΕ)
- Το 95ο Λόχο Αντιαρματικών Εθνοφυλακής (95 ΛΑΤΕΘ)
- Την 395η Επιλαρχία Αρμάτων Εθνοφυλακής (395 ΕΑΡΜΕΘ)
- Την 95η Επιλαρχία Αναγνώρισης Εθνοφυλακής (95 ΕΑΝΕΘ)
- Το 95ο ΤΕ Πυροβολικού Εθνοφυλακής (95 ΤΕ)
- Το 115ο ΤΕ Πυροβολικού Εθνοφυλακής(115 ΤΕ)
- Το 153ο ΤΕ Πυροβολικού Εθνοφυλακής (153 ΤΕ)
- Την 113η ΛΜΕΘ Πυροβολικού Εθνοφυλακής (113 ΛΜΕΘ)
- Την 95η Μοίρα Ελαφρού Αντιαεροπορικού Πυροβολικού Εθνοφυλακής (95 ΜΕΘ)
- Το 211ο Μηχανοκίνητο Τάγμα Εθνοφυλακής (211 Μ/Κ ΤΕ)
- Το 542ο Μηχανοκίνητο Τάγμα Εθνοφυλακής (542 Μ/Κ ΤΕ)
- Το 294ο Τάγμα Εθνοφυλακής (294 ΤΕ)
- Το 541ο Τάγμα Εθνοφυλακής(541 ΤΕ)
- Το 549ο Ταγμα Εθνοφυλακής (549 ΤΕ)
- Το 474ο Τάγμα Διαβιβάσεων Εθνοφυλακής (474 ΤΔΒΕΘ)
- Το 95ο Τάγμα Μηχανικού Εθνοφυλακής (95 ΤΜΧΕΘ)
- Το 95 Τάγμα Υγειονομικού Εθνοφυλακής (95 ΤΥΕΘ)
- Το 95ο Τάγμα Εφοδιασμού Μεταφορών Εθνοφυλακής (95 ΤΕΜΕΘ)
- Το 95ο Τάγμα Τεχνικού Εθνοφυλακής (95 ΤΤΧΕΘ)
- Το 95ο Τάγμα Υλικού Πολέμου Εθνοφυλακής(95 ΤΥΛΠΕΘ)
- Τη ΔΑΝ Τήλου
- Τη ΔΑΝ Μεγίστης
- Τη ΔΑΝ Καρπάθου
- Τη ΔΑΝ Κάσου
- Τη ΔΑΝ Σαρίας
- ΤΕ Καρπάθου
- ΤΕ Ρόδου
- ΤΕ Αρχίπολης
96η Ανώτερη Διοίκηση Ταγμάτων Εθνοφυλακής
Η 96η Ανώτερη Διοίκηση Ταγμάτων Εθνοφυλακής (96η ΑΔΤΕ) έχει έδρα τη Χίο και περιλαμβάνει:
- Τον Λόχο Στρατηγείου της 96ης Ανώτερης Διοίκησης Ταγμάτων Εθνοφυλακής (ΛΣΤ/96 ΑΔΤΕ).
- Τον 96ο Λόχο Διαβιβάσεων Εθνοφυλακής (96 ΛΔΒΕΘ).
- Το 96ο Τάγμα Μηχανικού Εθνοφυλακής (96 ΤΜΧΕΘ)
- Την 96η Επιλαρχία Αρμάτων Εθνοφυλακής (96 ΕΑΡΜΕΘ).
- Το 96ο Τάγμα Πυροβολικού Εθνοφυλακής (96 ΤΕ).
- Το 147ο Τάγμα Πυροβολικού Εθνοφυλακής (147 ΤΕ)
- Το 228ο Μηχανοκίνητο Τάγμα Εθνοφυλακής (228 Μ/Κ ΤΕ).
- Το 297ο Μηχανοκίνητο Τάγμα Εθνοφυλακής(297 Μ/Κ ΤΕ).
- Το 218ο Τάγμα Εθνοφυλακής (218 ΤΕ)
- Το 643ο Τάγμα Εθνοφυλακής(643 ΤΕ)
- Το 96ο Τάγμα Υγειονομικού Εθνοφυλακής (96 ΤΥΕΘ)
- Το 96ο Τάγμα Υποστήριξης Εθνοφυλακής(96 ΤΥΠΕΘ).
- ΤΕ Χίου
- ΤΕ Βροντάδου
98η Ανώτερη Διοίκηση Ταγμάτων Εθνοφυλακής
Η 98η Ανώτερη Διοίκηση Ταγμάτων Εθνοφυλακής(98η ΑΔΤΕ) έχει έδρα τη Λέσβο και διαθέτει:
- Το 475ο Τάγμα Διαβιβάσεων Εθνοφυλακής(475 ΤΔΒΕΘ).
- Το 98ο Τάγμα Μηχανικού Εθνοφυλακής (98 ΤΜΧΕΘ)
- Το 98ο Λόχο Αντιαρματικών Εθνοφυλακής(98 ΛΑΤΕΘ).
- Την 398η Επιλαρχία Αρμάτων Εθνοφυλακής (398 ΕΑΡΜΕΘ).
- Την 2η Επιλαρχία Αναγνώρισης Εθνοφυλακής (Β' ΕΑΝΕΘ).
- Το 98ο Τάγμα Πυροβολικού Εθνοφυλακής (98 ΤΕ)
- Το 126ο Τάγμα Πυροβολικού Εθνοφυλακής (126 ΤΕ)
- Την 98η Μοίρα Ελαφρού Α/Α Πυροβολικού Εθνοφυλακής (98 ΜΕΘ).
- Το 221ο Τάγμα Εθνοφυλακής (221 ΤΕ).
- Το 264ο Μηχανοκίνητο Τάγμα Εθνοφυλακής (264 Μ/Κ ΤΕ).
- Το 265ο Μηχανοκίνητο Τάγμα Εθνοφυλακής (265 Μ/Κ ΤΕ).
- Το 296ο Μηχανοκίνητο Τάγμα Εθνοφυλακής(296 Μ/Κ ΤΕ).
- Το 98ο Τάγμα Υλικού Πολέμου Εθνοφυλακής (98 ΤΥΛΠΕΘ).
- Το 98 Τάγμα Εφοδιασμού Μεταφορών Εθνοφυλακής (98 ΤΕΜΕΘ)
- ΤΕ Πλωμαρίου